《雨》
宋代·张嵲

冥冥云出溪，浩浩风薄木。
湿烟驱不散，映岫森雨足。
场功既云毕，麦陇望已绿。
矧予无一事，屏处谢追逐。
霜空晴固佳，雨暗亦所欲。
悠悠老大心，万事付所属。
独敢私言润，活尽新栽竹。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。